প্রার্থী হিসাবে জাবেদকে পরিচয় করিয়ে দিলেন কাদের : এ সভায় কর্ণফুলী–আনোয়ারা আসনের প্রার্থী হিসেবে ভূমি প্রতিমন্ত্রী সাইফুজ্জামান চৌধুরী জাবেদকে পরিচয় করিয়ে দেন ওবায়দুল কাদের। এ সময় তিনি বলেন, ‘ফখরুল ইসলাম আলমগীর সাহেব! চট্টগ্রামের মানুষ জানে, কর্ণফুলী হচ্ছে বিএনপির ঘাঁটি! সেই ঘাঁটি দেখে যান, ভেঙে চুরমার হয়ে গেছে। কর্ণফুলী এখন আওয়ামী লীগের সঙ্গে। কর্ণফুলী এখন শেখ হাসিনার সঙ্গে। কর্ণফুলী এখন তরুণ জননেতা জাবেদের সঙ্গে।’ তিনি বলেন, বাবু ভাইয়ের রক্তের উত্তরসূরী, উদীয়মান নেতা, স্বচ্ছতার প্রতীক সাইফুজ্জামান চৌধুরী জাবেদের নেতৃত্বে দক্ষিণ চট্টগ্রাম আজ উজ্জীবিত। নেতৃত্ব কিভাবে দিতে হয়, এলাকার উন্নয়ন কিভাবে করতে হয় জাবেদ তার দৃষ্টান্ত স্থাপন করেছেন। তাই এলাকার উন্নয়ন চাইলে আপনাদের কাছে জাবেদের বিকল্প নেই। জাবেদ আপনাদের এলাকায় উন্নয়ন দিয়েছে, শতভাগ বিদ্যুৎ দিয়েছে, কিন্তু আমি আমার এলাকায় ৯০ ভাগ দিতে পেরেছি। মাননীয় প্রধানমন্ত্রী শেখ হাসিনার যোগ্য নেতৃত্ব ও সাহসিকতায় বাংলাদেশ আজ বিশ্ববাসীর কাছে উন্নয়নের রোল মডেলে পরিণত হয়েছে।